Rovartani Lapok 



iiijniiiiitiiiifiiiittiiitttiiiitiiriiHtiiitiiiiKtiiiiitiiiittiititiiinii 



III. kötet. 1886. márezius. 3. füzet. 



Adatok 



egy kevésbbé ismert szöeske-faj természetrajzához ') 



— Egy táblával. — 



A Poecüimon Schmidti Fieb. nevű szöcskefajról, melyet Fie- 

 ber'-) a magyarországi származású Schmidt Ferdinánd tiszte- 

 letére 1853-ban Barhitistes Schmidtii név alatt. vezetett be a tudo- 

 mányba, és melyet Brunner^) legújabb nagy munkájában a 

 Phaneropteridák csoportjának Poecüimon neméhez sorozott, eddig 

 csak annyit tudtunk, hogy az Krajnában, Mehádia vidékén és 

 Erdélyben fordul elő, és hogy szederbozóton és páfrányon él. 



Minthogy e rovarra Szilágy- és Szatmármegyében szintén reá 

 akadtam, alkalmam nyilt azt közelebbről tanulmányozói és életmódját 

 tüzetesebben megfigyelni. Beható vizsgálatom tárgyává tettem kivált 

 szárnyainak alkotását, valamint énekelésének és járásának módját. 



Mielőtt ebbeli vizsgálatom eredményeinek előadásához kezde- 

 nék, még előre bocsájtom, hogy e szöcskefajt Szilágymegyében a 

 Meszes- ós Réz-hegységben, Szatmármegyében pedig a nagybányai 

 hegyeken sikerült felfedeznem, a hol mogyoró- és szedercserjéken 

 él és azoknak leveleit táplálékul is használja. Előfordul e rovar 

 azonkívül még a tokaji hegyen, a hol Dr. Chyzer Kornél úr 

 találta *) ; sőt — a mint hiteles forrásból értesülök — újabb időben 

 a budai hegyekről is megkerült. 



A Poecüimon Schmidti, mely fajrokonai közt az által tűnik 

 ki, hogy a hím pronotuma a hátulsó részen magasan feldomborodik 

 és ott közepén egy hosszúkás rövid bütyökkel, hátulsó szélén pedig 

 barnás szegélyzettel van ellátva. 



Fejletlen korát törpe növényeken és a föld közelében tölti. 



') Előterjesztetett a magy. tud. Akadémia III. osztályának ülésén 1886. 

 február 15-én. 



^) Synopsis der europiiischen Orthopteren, p. 77. 



^) Prodromus der europáischen Orthopteren, p. 262. 8. 



■*) Biró Lajos, A Keleti-Kárpátok vidékének jellemző rovarfajai. (A ma- 

 gyarországi Kárpátegyesület Evkönyve. XI. p. 127.) 



5 



